laion/Wikipedia-Exotic huggingface dataset:
איינסלי סיגר

איינסלי סיגר (באנגלית: Ainsley Seiger; נולדה ב-4 בספטמבר 1998) היא שחקנית אמריקאית הידועה בתפקידה כג'ט סולמייקרס בתוכנית חוק וסדר: פשע מאורגן. סיגר נולדה בשנת 1998 בעיר קארי בצפון קרוליינה, ארצות הברית, לאמא זמרת אופרה ואבא תכשיטן. היא למדה בתיכון אפקס, וסיימה תואר ראשון בשנת 2020 באוניברסיטת צפון קרוליינה לאומנות בוינסטון סיילם. סיגר החלה את הקריירה שלה בתיאטרון, בעודה בתיכון. היא הופיעה בברודוויי בשנת 2016 בתפקיד ונסדיי אדמס ממשפחת אדמס, תפקיד עליו זכתה בפרס תיאטרון. היא הופיעה במספר סרטים קצרים ביניהם הסרט American Waste ב-2019 בתפקיד ג'ואן. בשנת 2021 היא הצטרפה לצוות של הסדרה חוק וסדר: פשע מאורגן. במסגרת תפקידה הופיעה גם בכמה פרקים בסדרה חוק וסדר: מדור מיוחד. בתפקידה כג'ט סולמייקרס היא משמשת כחלק מהיחידה של הפשע המאורגן, תחת סמלת איאנה בל (דניאל מונה טרואיט). סיגר משתמש/ת/ים בכל כינויי הגוף her/she/they ומגדיר/ה עצמם כביסקסואל. איינסלי סיגר, במסד הנתונים הקולנועיים IMDb (באנגלית) Denise Petski, Denise Petski, ‘Law & Order: Organized Crime’: Ainsley Seiger Joins As Series Regular, Charlotte Sullivan & Nick Creegan Among 4 Set To Recur In NBC’s ‘SVU’ Spinoff, Deadline, ‏2021-02-19 (באנגלית אמריקאית) Law And Order: Organized Crime's Ainsley Seiger Talks TV Debut, Working with Christopher Meloni & Mariska Hargitay, and More, TV Shows (באנגלית) WTVD, Triangle Rising Stars sends teens to Broadway, ABC11 Raleigh-Durham, ‏2016-07-14 (באנגלית) New York Times features Drama Class of 2020, which graduated amidst the COVID-19 shutdown, www.uncsa.edu (באנגלית)
רינפוצ'ה

רינפוצ'ה (בכתב טיבטי: རིན་པོ་ཆེ) הוא תואר כבוד בשפה הטיבטית. משמעותו המילולית היא "יקר/ת ערך". התואר יכול להתייחס לאישיות, מקום או דבר. המילה מורכבת משלושה חלקים: rin (ערך), po (סיומת ההופכת את התואר לשם עצם), chen (גדול). המילה משמשת בבודהיזם הטיבטי כתואר כבוד בעת פנייה ללאמות ומורי דהרמה מבוגרים, מכובדים ובולטים, כמו גם לאלו המוכרים כגלגול נשמות של דמויות בולטות מהעבר. הביטוי משמש גם כינוי כבוד לאבות מנזר של מנזרים בודהיסטים. גייאלווה רינפוצ'ה (כינויו של הדלאי לאמה הנוכחי בפי הטיבטים) קאלו רינפוצ'ה סוג'יאל רינפוצ'ה טולקו אורגיאן רינפוצ'ה טולקו – אישיות המוכרת כלידה מחדש של מתרגל/ת במסורת הבודהיזם הטיבטי. הר קאילאש – נקרא לעיתים קרובות בשפה הטיבטית גאנג רינפוצ'ה עקב קדושתו. מדיה וקבצים בנושא רינפוצ'ה בוויקישיתוף
אלאהה סורור

מרים אלאהה סורור (בפרסית: الهه سرور) היא זמרת פופ אפגניסטנית, בת המיעוט ההזארי. זכתה לפופולריות רבה באפגניסטן ומחוצה לה לאחר שהשתתפה בתוכנית הטלוויזיה "כוכב נולד" באפגניסטן, ולאחר מכן התפרסמה בשירי המחאה שכתבה נגד שלטון הטליבאן. בשנת 2020 זכתה בתואר "האומנית החדשה המבטיחה ביותר" של המגזין הבריטי "Songlines". סורור נולדה באיספהן, איראן, למשפחה של פליטים הזארים שנמלטו מביתם עקב מלחמת אפגניסטן, והתגוררה באיראן במשך 14 שנה. היא ומשפחתה חזרו לאפגניסטן בשנת 2005, לאחר נפילת שלטון הטליבאן. במהלך לימודיה התיכוניים עבדה סורור ככתבת חדשות בתחנת רדיו מקומית בעיר קונדוז, בצפון אפגניסטן, וגם בסוכנות ידיעות מקומית. באותה עת ארגנה קבוצות של נשים ונערות בשכונתה שלא הורשו ללמוד בבית הספר על פי חוקי הטליבאן, ולימדה אותן קרוא וכתוב ומתמטיקה. סורור יצאה בגלוי נגד דעות שמרניות והצהירה על מטרתה להיאבק למען חברה שוויונית יותר. עקב כך קיבלה איומים על חייה מתושבים שתמכו בטליבאן, והיא ומשפחתה נאלצו לעזוב את קונדוז. לאחר שעברה עם משפחתה לקאבול בשנת 2007, החלה סורור לפתח קריירה מוזיקלית. היא למדה בבית ספר למוזיקה, שם התמחתה במוזיקה עממית אפגנית מסורתית, המשלבת גם הרמוניה מערבית. היא החלה להופיע עם להקה אפגנית, ללא הסכמה או תמיכה ממשפחתה, שהתנגדו לקריירה שלה כמוזיקאית. כאשר נודע להם, מנעו ממנה להופיע במשך שנה. בשנת 2009 הופיעה בטלוויזיה בתוכנית Afghan Star, גרסה מקומית של "כוכב נולד". היא הייתה ההזארית הראשונה שהופיעה בתוכנית, וזכתה לפופולריות רבה באפגניסטן ומחוצה לה. לאחר מכן הוציאה לאור מספר אלבומים עם שירים מקוריים, בסגנון המשלב מוזיקה אפגנית מסורתית עם פופ מודרני. רבים משיריה הם שירי מחאה פוליטיים. לדוגמה, בשנת 2010 הקליטה שיר בשם "Sangsar" המבקר בגלוי את חוקי השריעה המאפשרים סקילה באפגניסטן. פעילותה של סורור גרמה לגל חדש של איומים עליה ועל משפחתה, ובשנת 2011 היא נאלצה לברוח מאפגניסטן ועברה להתגורר בהודו, ולאחר שנה היגרה ללונדון והחלה ללמוד אנימציה. היא ממשיכה להקליט שירים ולהופיע באירופה ובאוסטרליה. בשנת 2015 השתתפה בתחרות כישרונות ושירה בטלוויזיה האיראנית. בשנת 2019 הוציאה את האלבום "Songs Of Our Mothers" עם מוזיקאים בריטים. השירים באלבום הם עיבודים מודרניים לשירי עם אפגנים שבוצעו באופן מסורתי על ידי נשים. הם מהווים, לדבריה, "מחאה נועזת נגד אי-השוויון המגדרי, הסקסיזם והמיזוגניה הקיימים בעולם." היא מנסה להיות קול עבור "נשים ברחבי העולם שדמותן נמחקה וקולן נאסר." בשנת 2020 זכתה בתואר "האומנית החדשה המבטיחה ביותר" של המגזין הבריטי Songlines (אנ'). בשנת 2022 הופיעה בסרט תיעודי שהופק על ידי Human Rights Watch אודות השפעת החינוך על חייהן של נערות באפגניסטן, ועל הוראות הטליבאן למנוע מנערות ללמוד. מדיה וקבצים בנושא אלאהה סורור בוויקישיתוף אלאהה סורור, במסד הנתונים הקולנועיים IMDb (באנגלית) אלאהה סורור, באתר סאונדקלאוד (באנגלית) אלאהה סורור, באתר Last.fm (באנגלית) אלאהה סורור, באתר AllMusic (באנגלית) אלאהה סורור, באתר דיזר אלאהה סורור, באתר Discogs (באנגלית) Kefaya + Elaha Soroor, ‏2019 (באנגלית). Afghan Singer Elaha Soroor Wins UK's Songlines 'Newcomer' Award | TOLOnews, ‏17 בדצמבר 2020 (באנגלית). Afghan girls face bleak future as ban on secondary education persists, ‏13 ביולי 2022 (באנגלית).
אבוט וקוסטלו

אַבּוֹט וְקוֹסְטֵלוֹ (באנגלית: Abbott and Costello) היה שם הבמה של צמד הבדרנים האמריקאים וִילְיָאם אָלֶכְּסַנְדֶר (בָּאד) אַבּוֹט (2 באוקטובר 1895, אסבורי פארק, ניו ג'רזי, ארצות הברית–24 באפריל 1974, וודלנד הילס, קליפורניה, ארצות הברית) ולוּאִיס פְרַנְסִיס קְרִיסְטֵלוֹ (לוּ קוֹסְטֵלוֹ (אנ'); 6 במרץ 1906, פטרסון, ניו ג'רזי, ארצות הברית–3 במרץ 1959, לוס אנג'לס, קליפורניה, ארצות הברית). ההרכב הוקם בשנת 1936 על בסיס שמות המשפחה של הבדרנים והיה לאחד הצמדים המצליחים ביותר שידע עולם הבידור האמריקאי. ההומור שלהם התבסס על השילוב הקומי בין השניים, כאשר אבוט סיגל לעצמו את ארשת הבירוקרט, הרציני וחמור הסבר, בעוד קוסטלו סיגל את תכונותיו המולדות כליצן. היחסים בין הדמויות נתנו לבורלסקה של הצמד ממד חדש של הומור שלא היה קיים עד אז. הצמד נודע בישראל בכינוי השמן והרזה (כמו זוג הבדרנים שקדם לו לורל והארדי). אף על פי שכבר מהמופע הראשון של השניים הם התפרסמו בקרב מועדוני הבידור המקומיים, את הפרסום הרב שלהם השיגו כאשר התארחו בתוכנית הרדיו של קייט' סמית' עם המערכון "מי בראשון" אשר קנה להם תהילת עולם ואף נכנס ל"היכל התהילה" של כדור הבסיס ב-1956. מערכון זה סלל את דרכם לחוזה שחתמו עם אולפני יוניברסל בשנת 1939, אשר הוביל לעשור של שוברי קופות קולנועיים כגון: "טוראים פרועים", "בצי האמריקאי", "להחזיק בשד", "התשעים הפרועות", "העת של חיינו" והקלאסיקה הגדולה ביותר שלהם, "אבוט וקוסטלו פוגשים את פרנקנשטיין". סרטים אלו העלו את המורל האמריקאי בזמן מלחמת העולם השנייה והקנו להם את התואר "מלכי הקומדיה". בסיוע מעמדם החדש יצאו אבוט וקוסטלו למסע הופעות מכיסם הפרטי על מנת לגייס כספים למאמץ המלחמתי, ובמהלכו גייסו 89 מיליון דולר במשך שלושה ימים. בתחילת שנות ה-50 של המאה ה-20, עם התחזקותו של מדיום הטלוויזיה, הנחו השניים את תוכנית הבידור של רשת NBC - "שעת הקומדיה של קולגייט". זמן קצר לאחר מכן קיבלו תוכנית משלהם ברשת CBS. בשנת 1957 התפצל הצמד ברוח טובה. שנתיים לאחר מכן, ב-3 במרץ 1959, נפטר קוסטלו, וב-24 באפריל 1974 נפטר אבוט. חרף מותם, ההומור המיוחד אותו הגו השניים ממשיך להתקיים ומהווה השראה לבדרנים רבים. ב-8 בפברואר 1960 קיבלו אבוט וקוסטלו 3 כוכבים (כל אחד בנפרד, סה"כ 6) בשדרת הכוכבים בהוליווד - כוכב לציון פעילותם ברדיו, כוכב לציון פעילותם בסרטים, וכוכב לציון פעילותם בטלוויזיה. בשנת 1991 הנפיק שירות הדואר האמריקאי בול לזכרם של השניים תחת הכותרת "אגדות הקומדיה". בסרטוני ה"לוני טונס" ישנו צמד חתולים בשם "בובוט וקוסטלו". מדיה וקבצים בנושא אבוט וקוסטלו בוויקישיתוף אתר האינטרנט הרשמי של אבוט וקוסטלו אבוט וקוסטלו, באתר MusicBrainz (באנגלית) אבוט וקוסטלו, באתר Discogs (באנגלית) אבוט וקוסטלו, באתר אנציקלופדיה בריטניקה (באנגלית)
פפה (כדורגלן ברזילאי)

ז'וזה מאסיה (בפורטוגזית: José Macia, נולד ב-25 בפברואר 1935), הידוע יותר בשם פפה, הוא כדורגלן ומאמן עבר ברזילאי ששיחק כחלוץ בקבוצת הכדורגל סנטוס ובנבחרת ברזיל בכדורגל. פפה זכה עם נבחרתו בגביע העולם בכדורגל בשנים 1958 ו-1962 אך לא שיחק בהרכב. פפה שיחק בקבוצת סנטוס משנת 1954 עד שנת 1969, החל לאמן את הקבוצה בשנת 1973 ובאותה עונה זכה באליפות סאו פאולו. גביע העולם בכדורגל בשנים 1958 ו-1962 אליפות סאו פאולו בשנים 1955, 1956, 1958, 1960, 1961, 1962, 1964, 1965, 1967 ו-1968 במדי סנטוס. גביע ברזיל בשנים 1961 ,1962, 1963, 1964 ו-1965 במדי סנטוס. גביע ליברטדורס בשנים 1962 ו-1963 במדי סנטוס. הגביע הבין-יבשתי בשנים 1962 ו-1963 במדי סנטוס. גביע רוקה בשנת 1963 במדי סנטוס. טורניר ריו-סאו פאולו בשנים 1963, 1964 ו-1966 במדי סנטוס. אליפות ברזיל עם קבוצת סאו פאולו בשנת 1986 אליפות הליגה היפנית עם יומיורי ורדי בשנת 1993. אליפות הליגה השנייה בברזיל עם אינטרנסיונל דה לימיירה בשנת 1988. אליפות סאו פאולו עם סנטוס בשנת 1973 ועם קבוצת סאו פאולו בשנת 1986. אליפות מחוז סיארה עם פורטלזה בשנת 1985. מדיה וקבצים בנושא פפה בוויקישיתוף פפה, ברשת החברתית אינסטגרם פפה, באתר Transfermarkt פפה, באתר National Football Teams פפה, באתר FootballDatabase.eu פרופיל המאמן, באתר Transfermarkt
S (פירושונים)

האם התכוונתם ל... S, האות התשעה עשר באלפבית הלטיני. S ארוכה (ſ) – גרסה עתיקה ומוארכת של האות s (הקטנה) שהופיעה בתחילת ואמצע המילה. סימון הIPA לעיצור מכתשי, חוכך שורק, אטום. Ѕ (כתב קירילי) – האות העשירית באלפבית המקדוני ∫ – הסימון המתמטי לאינטגרל. ספירה (כדור) – תסומן לרוב באות S. S – הסימון הכימי ליסוד גופרית. S – הסימון לאנטרופיה. S – אחד הסימונים למרכז כיראלי (הסימון השני הוא R). סימנס – יחידה של מוליכות חשמלית המסומנת באות S. ספין אלקטרוני – מסומן באות s כשמדובר באלקטרון בודד, ובאות S כשמדובר במספר אלקטרונים. s – סימון למצב הצבירה מוצק. סרין – חומצת אמינו המסומנת באות S. סדרת סמסונג גלקסי S – סדרת פלאפונים וטאבלטים מבית סמסונג. S (שפת תכנות) – שפת תכנות. S (מיני-אלבום) – מיני-אלבום של הזמרת סיזה. יגואר S-Type (1963) – מכונית סלון בריטית. יגואר S-Type (1999) – מכונית סלון בריטית. מרצדס-בנץ S-קלאס – מכונית סלון גרמנית. טסלה מודל S – מכונית חשמלית אמריקאית. דרום – אחת מארבעת רוחות השמיים. מסומנת לרוב באות S. S band – תחום תדרי מיקרוגל הנע בין 2 ל-4 GHz.
האלבומים הבין-לאומיים הנמכרים ביותר בכל הזמנים בישראל

האלבומים הבין-לאומיים הנמכרים ביותר בכל הזמנים בישראל כוללים מספר אלבומי אולפן בלבד. שני האלבומים הבין-לאומיים הנמכרים ביותר בישראל הם Something to Remember (1995) של הזמרת-יוצרת האמריקאית מדונה ו-Thriller (1982) של הזמר האמריקאי מייקל ג'קסון. הנתונים נדלו בתקופות שונות, כך שייתכנו שינויים. בנוסף לכך, אלבומה של מדונה הוא אלבום האוסף הבין-לאומי הנמכר ביותר בכל הזמנים בישראל. עד ספטמבר 2012 אלבום שמכר 20,000 עותקים קיבל תואר זהב, ואילו אלבום שמכר 40,000 עותקים קיבל מעמד פלטינה. החל מספטמבר 2012 אלבום שמכר 15,000 עותקים זכאי למעמד זהב, ואילו אלבום שמכר 30,000 עותקים זכאי למעמד פלטינה (לאמנים ישראלים). לאמנים בין־לאומיים הקריטריונים למעמד זהב עומדים על 10,000 עותקים, בעוד שמעמד פלטינה מתקבל לאחר מכירת 20,000 עותקים. האלבומים הישראליים הנמכרים ביותר בכל הזמנים bestsellingalbums.org, List of best selling albums in Israel List of best selling albums in Israel "אלבומים ומכירות בארץ" "Jackson Awarded for Israeli Success"
פסגת קורנר

פסגת קורנר (באנגלית: Corner Peak) היא פסגה בעלת צורה פירמידלית, הממוקמת בצפון-מזרח רמת סרדנוגורי, בצפון-מערב חצי האי טריניטי, בצפון-מזרח חצי האי האנטארקטי, בארץ גרהאם שבאנטארקטיקה. שיא גובהה של הפסגה 930 מטרים מעל פני הים. המדרון הצפוני של הפסגה - הוא מדרון סלעי חשוף. פסגת קורנר ממוקמת 15 קילומטרים מזרחית - דרום-מזרחית מכף רוקמורל. פסגת קורנר מהווה את הפינה של העמק הקרחוני הרחב, בו זורם קרחון מאלוראד. במעלה זרם הקרחון, לכיוון דרום-מזרח, העמק מתרומם בגובהו. הקרחון זורם מפסגת קורנר לכיוון צפון-מערב והופך להיות הדום קרח, בצידו הצפון-מערבי של חצי האי טריניטי. סקר שטחי חסות איי פוקלנד ערך בשנת 1946 סקר של אזור הפסגה. שמה של הפסגה ניתן לה על ידי סקר שטחי חסות איי פוקלנד. השם הוא תיאורי (בהתייחס למיקום הפסגה בפינה של עמק, בה הקרחון משנה כיוון). באנגלית המילה "קורנר" משמעה פינה.
מרגרט צ'לימו קיפקמבוי

מרגרט צ'לימו קיפקמבוי (באנגלית: Margaret Chelimo Kipkemboi; נולדה ב-9 בפברואר 1993) היא אתלטית קנייתית, סגנית אלופת העולם (דוחה 2019) בריצת 5000 מטר, ובעלת מדליית ארד באליפות העולם (יוג'ין 2022) בריצת 10,000 מטר. במשחקי אפריקה שנערכו בברזוויל, הרפובליקה של קונגו ב-2015 היא זכתה במדליית זהב בריצת 5000 מטר בתוצאה של 15:30.15 דקות. באליפות אפריקה שנערכה בדרבן שבדרום אפריקה בשנת 2016 זכתה במדליית כסף בריצת 5000 מטר בתוצאה של 15:07.56 דקות. באליפות העולם שנערכה בלונדון, הממלכה המאוחדת סיימה במקום החמישי בריצת 5000 מטר בתוצאה של 14:48.74 דקות. באליפות העולם שנערכה בדוחה שבקטר זכתה במדליית כסף בריצת 5000 מטר בשיא אישי חדש של 14:27.49 דקות, אחרי בת ארצה הלן אובירי (14:26.72 דקות) ולפני קונסטנצה קלוסטרהאלפן מגרמניה (14:28.43 דקות). באליפות העולם שנערכה ביוג'ין, אורגון שבארצות הברית ביולי 2022 זכתה במדליית ארד בריצת 10,000 מטר בשיא אישי חדש של 30:10.07 דקות, אחרי לטסנבט גידיי מאתיופיה (30:09.04 דקות) והלן אובירי (30:10.02 דקות). ריצת 3000 מטר: 8:21.53 דקות (2021) ריצת 5000 מטר: 14:23.67 דקות (2023) ריצת 10,000 מטר: 29:27.59 דקות (2024) מדיה וקבצים בנושא מרגרט צ'לימו קיפקמבוי בוויקישיתוף מרגרט צ'לימו קיפקמבוי, באתר התאחדות האתלטיקה הבין-לאומית מרגרט צ'לימו קיפקמבוי, באתר ליגת היהלום מרגרט צ'לימו קיפקמבוי, באתר Track and Field (נשים)
האלבומים הנמכרים ביותר בכל הזמנים באוסטריה

זוהי רשימה של האלבומים הנמכרים ביותר בכל הזמנים באוסטריה לפי נתונים שפורסמו ידי איגוד תעשיית ההקלטות האוסטרי (IFPI Austria). האלבום הנמכר ביותר בכל הזמנים הזמנים באוסטריה הוא אלבום האולפן השישי של מייקל ג'קסון, Thriller ‏(1982). איגוד תעשיית ההקלטות האוסטרי (IFPI Austria) מעניק "תארים" למכירת אלבומים, בדומה לאלה של ה-RIAA. חלוקת התארים השתנתה ב-2001, וכן הלאה. Best-selling albums in Austria
טעות של החיים

"טעות של החיים" הוא אלבום הבכורה של הזמר הישראלי קובי פרץ. את האלבום הוציאה בשנת 1992 לאור חברת התקליטים הליקון. מתוך האלבום פורסמו שני סינגלים: "טעות של החיים" ו"סוד האושר". הוא לא זכה להצלחה בישראל פרט למועדוני ז'אנר המזרחית. אור ברנע, כשקובי פרץ היה ברונטי, באתר ynet, 7 ביוני 2011
האלבומים הנמכרים ביותר בכל הזמנים באינדונזיה

זוהי רשימה של האלבומים הנמכרים ביותר בכל הזמנים באוסטריה לפי נתונים שפורסמו ידי איגוד תעשיית ההקלטות האינדונזי (ASIRI). האלבום הנמכר ביותר בכל הזמנים הזמנים באינדונזיה הוא אלבום האולפן השישי של וסטלייף, Coast to Coast ‏(2000). איגוד תעשיית ההקלטות האינדונזי (ASIRI) מעניק "תארים" למכירת אלבומים, בדומה לאלה של ה-RIAA. אלבומים מקומיים זהב: 15,000 פלטינה: 30,000 אלבומים בין־לאומיים זהב: 5,000 פלטינה: 10,000 Best-selling albums in Indonesia Wayback Machine, web.archive.org "5 Album Indonesia Paling Laris Sepanjang Masa" (באינדונזית). נבדק ב-2015-10-14. "5 Album Indonesia Paling Laris Sepanjang Masa" (באינדונזית). נבדק ב-2015-10-14. "5 Album Indonesia Paling Laris Sepanjang Masa" (באינדונזית). נבדק ב-2015-10-14. "5 Album Indonesia Paling Laris Sepanjang Masa" (באינדונזית). נבדק ב-2015-10-14. "Tiga Bulan, Noah Tembus Penjualan 1,2 Juta Kopi". נבדק ב-2013-09-04. "Indah Dewi Pertiwi, Bocah Kaki Gunung Salak Pencetak 2 Juta Kopi" (באינדונזית). bintang.com. נבדק ב-2015-10-15. "5 Album Musik Terlaris Sepanjang Masa" (באינדונזית). נבדק ב-2015-10-14. "5 Album Indonesia Paling Laris Sepanjang Masa" (באינדונזית). נבדק ב-2015-10-14. "The Best of Rossa Hadiah Buat Peminat" (באינדונזית). essebypink.com. אורכב מ-המקור ב-4 פברואר 2016. נבדק ב-15 אוקטובר 2015. "25 Album Indonesia terlaris sepanjang masa". נבדק ב-30 באפריל 2018. {{cite web}}: (עזרה) "Pasang Surut Industri Musik: Band dengan Album Terlaris" (באינדונזית). 18 אוקטובר 2009. אורכב מ-המקור ב-30 דצמבר 2013. נבדק ב-12 אוקטובר 2011.
חץ האהבה

"חץ האהבה" הוא אלבום האוסף השני של הזמר הישראלי קובי פרץ. את האלבום הוציאה בשנת 1999 לאור חברת התקליטים הליקון. האלבום מכיל בעיקר מחרוזות מהופעות חיות וגרסה מחודשת לשיר "אהבת נעורים" מאלבומו הראשון, טעות של החיים. חץ האהבה - קובי פרץ
מל"מ

האם התכוונתם ל... המרכז למורשת המודיעין מוליך למחצה – סוג של חומר המשמש ברכיבים אלקטרוניים מודיעין לקראת מבצע מלם תים – תאגיד ישראלי של חברות טכנולוגיית מידע מלם מערכות – חברת תוכנה מרכזית בתאגיד מלם תים (במקור ראשי תיבות של מרכז למיכון משרדי) ארגון מל"מ - מתמודדים למען מתמודדים – ארגון מתמודדי הנפש בישראל מפעל מלמ – מפעל של התעשייה האווירית לישראל מוסמך למדעים – תואר אקדמי (באנגלית Master of Science, בלטינית Magister Scientiae)
What's Twice?

What's Twice? (מסוגנן כ-WHAT'S TWICE?) הוא המיני-אלבום החמישי של להקת הבנות הדרום-קוריאנית טווייס. הוא יצא לאור באופן בלעדי ביפן ב-24 בפברואר 2017 על ידי וורנר מיוזיק יפן וכולל ארבעה שירים קוריאנים שנלקחו משלושת המיני-אלבומים הראשונים שלה: The Story Begins,‏ Page Two ו-Twicecoaster: Lane 1. What's Twice? יצא לאור ב-24 בפברואר 2017 בתור אמצעי הקידום של Twice, לסינגל הראשון שהוציאה ביפן ביוני 2017. אלבום האולפן היפני הראשון שלה, #Twice, יצא לאור ב-28 ביוני 2017, והוא אוסף של גרסאות יפניות לסינגלים הקוריאניים הקודמים שלה. #Twice הופיע לראשונה במקום השני במצעד האלבומים של Oricon וקיבל את תואר הפלטינה על ידי איגוד תעשיית ההקלטות היפני (RIAJ) בעקבות מכירות של למעלה מ-250,000 עותקים פיזיים במדינה. מידע על האלבום What's Twice? באתר MusicBrainz Apple Music 内のTWICE「WHAT'S TWICE? - EP」, web.archive.org, ‏2017-02-27 Yonhap News Agency, Yonhap News Agency (באנגלית) 2017年6月28日にデビューにしてベストアルバム「#TWICE」リリースで日本上陸!！, TWICE OFFICIAL SITE (ביפנית) オリコン週間 CDアルバムランキング 2017年06月26日～2017年07月02日 | ORICON NEWS, web.archive.org, ‏2017-07-05
דגל שווייץ

דגל שווייץ (בגרמנית: Fahne der Schweiz, בצרפתית: Drapeau de la Suisse, באיטלקית: Bandiera della Svizzera וברומאנש: Bandiera da la Svizra) הוא דגלה הלאומי של שווייץ. עיצובו הוא ריבוע אדום שבמרכזו צלב יווני - צלב שווה זרועות - בצבע לבן. כל זרוע של הצלב ארוכה ב-1/6 מרוחבה. הדגל מבוסס על הדגל של קנטון שוויץ, והצבעים והעיצוב מושפעים מהקיסרות הרומית הקדושה. סמל שווייץ המנון שווייץ דגלי הקנטונים של שווייץ מדיה וקבצים בנושא דגל שווייץ בוויקישיתוף שווייץ, באתר דגלי העולם (באנגלית) דגל שווייץ, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
צ'ייס אילי

צ'ייס אילי פוסטר ג'קסון (באנגלית: Chase Foster Ealey; נולדה ב-20 ביולי 1994) היא אתלטית אמריקאית. פעמיים ברציפות אלופת העולם (יוג'ין 2022 ובודפשט 2023) וסגנית אלופת העולם באולם (בלגרד 2022) בהדיפת כדור ברזל. אילי נולדה בספרינגפילד שבאילינוי, ארצות הברית. באליפות העולם שנערכה בדוחה שבקטר בספטמבר 2019 סיימה במקום שביעי בהדיפת כדור ברזל בתוצאה של 18.82 מטר. באליפות העולם באולם שנערכה בבלגרד שבסרביה במרץ 2022 היא זכתה במדליית כסף בהדיפת כדור ברזל בתוצאה של 20.21 מטר, אחרי אוריול דונגמו מפורטוגל (20.43 מטר) ולפני יסיקה סכילדר מהולנד (19.48 מטר). באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב בהדיפת כדור ברזל בתוצאה של 20.49 מטר, לפני גונג ליג'יאו מהרפובליקה העממית של סין (20.39 מטר) ויסיקה סכילדר (19.77 מטר). באליפות העולם שנערכה בבודפשט, הונגריה ב-26 באוגוסט אותה שנה היא זכתה בפעם השנייה ברציפות במדליית זהב בהדיפת כדור ברזל בתוצאה של 20.43 מטר, לפני שרה מיטון מקנדה (20.08 מטר) וגונג ליג'יאו (19.69 מטר). בגמר ליגת היהלום שנערך ביוג'ין בספטמבר היא קבעה בהדיפת כדור ברזל שיא לאומי חדש של 20.76 מטר. באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית ארד בהדיפת כדור ברזל בתוצאה של 19.67 מטר, אחרי שרה מיטון (20.22 מטר) וימיסי אוגונלייה מגרמניה (20.19 מטר). הדיפת כדור ברזל: 20.76 מטר (2023), שיא ארצות הברית צ'ייס אילי, ברשת החברתית אקס (טוויטר) צ'ייס אילי, ברשת החברתית אינסטגרם צ'ייס אילי, באתר התאחדות האתלטיקה הבין-לאומית
סימון איהאמר

סימון איהאמר (בגרמנית: Simon Ehammer; נולד ב-7 בפברואר 2000) הוא אתלט שווייצרי, זוכה מדליית ארד באליפות העולם (יוג'ין 2022) בקפיצה לרוחק, אלוף העולם באולם (גלאזגו 2024) וסגן אלוף העולם באולם (בלגרד 2022) בקרב שבע וסגן אלוף אירופה (מינכן 2022) בקרב עשר. איהאמר זכה במדליית זהב בקרב עשר באליפות העולם באתלטיקה עד גיל 20 בשנת 2019, ובמדליית זהב בקפיצה לרוחק באליפות אירופה באתלטיקה עד גיל 23 בשנת 2021. באליפות העולם באולם שנערכה בשנת 2022 בבלגרד שבסרביה זכה במדליית כסף בקרב שבע בתוצאה של 6363 נקודות, אחרי דמיאן וורנר מקנדה (6489 נקודות) ולפני אשלי מולוני מאוסטרליה (6344 נקודות). באליפות העולם שנערכה ביוג'ין, אורגון, ארצות הברית ביולי 2022 הוא זכה במדליית ארד בקפיצה לרוחק בתוצאה של 8.16 מטר, אחרי וונג ג'יאנאן מהרפובליקה העממית של סין (8.36 מטר) ומילטיאדיס טנטוגלו מיוון (8.32 מטר). חודש לאחר מכן, באליפות אירופה שנערכה במינכן, גרמניה באוגוסט הוא זכה במדליית כסף בקרב עשר בשיא לאומי חדש של 8468 נקודות, אחרי ניקלאס קאול מגרמניה (8545 נקודות) ולפני יאנק אויגלנה מאסטוניה (8346 נקודות). ריצת 100 מטר: 10.46 שניות (2022) ריצת 200 מטר: 21.14 שניות (2020) ריצת 400 מטר: 47.27 שניות (2020) ריצת 1500 מטר: 4:42.54 דקות (2020) ריצת 110 מטר משוכות: 13.48 שניות (2020) קפיצה לגובה: 2.08 מטר (2022) קפיצה במוט: 5.20 מטר (2022) קפיצה לרוחק: 8.45 מטר (2022), שיא שווייץ קפיצה משולשת: 14.32 מטר (2017) הדיפת כדור ברזל: 14.68 מטר (2022) זריקת דיסקוס: 39.13 מטר (2022) הטלת כידון: 55.98 מטר (2022) קרב עשר: 1199 נקודות (2022), שיא שווייץ מדיה וקבצים בנושא סימון איהאמר בוויקישיתוף סימון איהאמר, ברשת החברתית אינסטגרם סימון איהאמר, באתר התאחדות האתלטיקה הבין-לאומית
וונג ג'יאנאן

הרפובליקה העממית של סין זהו שם סיני; שם המשפחה הוא וונג. וונג ג'יאנאן (במנדרינית: 王嘉男; נולד ב-27 באוגוסט 1996) הוא אתלט סיני, אלוף העולם (יוג'ין 2022) בקפיצה לרוחק. וונג זכה במדליית זהב בקפיצה לרוחק באליפות העולם באתלטיקה עד גיל 20 בשנת 2014. באליפות אסיה שנערכה בשנת 2013 בפונה שבהודו זכה וונג במדליית זהב בקפיצה לרוחק בתוצאה של 7.95 מטר. באליפות העולם שנערכה בבייג'ינג שבסין בשנת 2015 זכה וונג במדליית ארד בתוצאה של 8.18 מטר, אחרי גרג רתרפורד מהממלכה המאוחדת (8.41 מטר) ופבריס לאפייר מאוסטרליה (8.24 מטר). באולימפיאדת ריו דה ז'ניירו (2016) סיים וונג במקום החמישי בקפיצה לרוחק בתוצאה של 8.17 מטר. באליפות העולם שנערכה בשנת 2017 בלונדון שבממלכה המאוחדת סיים וונג במקום השביעי בקפיצה לרוחק בתוצאה של 8.23 מטר. באליפות העולם שנערכה בשנת 2019 בדוחה שבקטר סיים וונג במקום השישי בקפיצה לרוחק בתוצאה של 8.20 מטר. באולימפיאדת טוקיו (2020) סיים וונג במקום ה-20 בקפיצה לרוחק בתוצאה של 7.81 מטר ולא הצליח להעפיל לגמר. באליפות העולם שנערכה בשנת 2022 ביוג'ין שבארצות הברית זכה וונג במדליית זהב בקפיצה לרוחק בשיא אישי חדש של 8.36 מטר, אותו השיג בקפיצה השישית והאחרונה לאחר שדורג במקום חמישי בתוצאה של 8.03 מטר. במדליית הכסף זכה מילטיאדיס טנטוגלו מיוון (8.32 מטר) ובמדליית הארד זכה סימון איהאמר משווייץ (8.16 מטר). וונג ג'יאנאן, באתר הוועד האולימפי הבין-לאומי וונג ג'יאנאן, באתר olympedia.org וונג ג'יאנאן, באתר התאחדות האתלטיקה הבין-לאומית
פילפהאזה

פילפהאזה (בהונגרית: Fülöpháza) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. כמו יישובים רבים באירופה גם בפילפהאזה אוכלוסיית הכפר נמצאת בירידה, כך, בשנת 1990 חיו בכפר 927 תושבים ובשנת 2021 חיים רק 804 תושבים. האזור מיושב מאות שנים, אך היישוב עצמו הוקם רק בשנת 1948 והוכרז ככפר עצמאי לאחר שנפרד מפלפסאלאש (Fülöpszállás). מדיה וקבצים בנושא פילפהאזה בוויקישיתוף אתר האינטרנט הרשמי של פילפהאזה (בהונגרית) נתוני הכפר באתר הלמ"ס ההונגרי
בנטואיץ'

האם התכוונתם ל... יוסף בנטואיץ' – איש חינוך ישראלי, בנו של נורמן בנטוויץ' הרברט בנטוויץ' – משפטן יהודי בריטי, בנו של נורמן בנטוויץ' נורמן בנטוויץ' – משפטן בריטי יהודי צבי בנטואיץ' – מבכירי חוקרי האיידס בישראל, בנו של יוסף בנטואיץ'
פילפיאקב

פילפיאקב (בהונגרית: Fülöpjakab) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. האזור מיושב מאות שנים, אך היישוב עצמו הוקם רק בשנת 1989 והוכרז ככפר עצמאי לאחר שנפרד מקונסאלאש (Kunszállás). מדיה וקבצים בנושא פילפיאקב בוויקישיתוף אתר האינטרנט הרשמי של פילפיאקב (בהונגרית) נתוני הכפר באתר הלמ"ס ההונגרי
דת' מטאל מלודי

דת' מטאל מלודי (באנגלית: Melodic Death Metal), או בקיצור, "מלודת" (Melodeath) הוא תת־ז'אנר של דת' מטאל. הדת' מטאל השוודי (Swedish Death Metal), אשר תרם רבות לפופולריות של הסגנון, יכול להיחשב למבשר של "דת' מטאל מלודי". הדת' מטאל המלודי כולל את המקצב והביצוע הווקלי הכבד שמאפיין את הדת' מטאל, בשילוב של ריפי גיטרה וסולואים מלודיים או הרמוניים ביותר, לעיתים קרובות בהשאלה מהבי מטאל מסורתי (כולל הגל החדש של ההבי מטאל הבריטי). מבחינת ביצוע ווקלי, המלודת' כולל לעיתים קרובות צווחות גבוהות (בשונה מהדת' מטאל המסורתי) לצד או בשילוב עם קולות הגראולינג הנמוכים הנפוצים בדת' מטאל מסורתי, ולעיתים אף שירה נקייה. Heartwork, אלבומה של להקת קארקאס (Carcass) משנת 1993, מתואר לעיתים כאלבום הדת' מטאל המלודי הראשון, אם כי הלהקות השוודיות At the Gates,‏ Dark Tranquillity ו-In Flames מוזכרות בדרך כלל כחלוצות הז'אנר. בסוף שנות ה־90 ותחילת שנות ה־2000, צצו להקות דת' מטאל מלודיות רבות, כולל Arch Enemy,‏ Children of Bodom,‏ Amon Amarth,‏ Insomnium ו-The Black Dahlia Murder. בשנות ה־2000, דת' מטאל מלודי הגיע לפופולריות רבה בקרב חובבי ההבי מטאל, החל עם יציאת האלבום Reroute to Remain של In Flames מ־2002, שהראה שינוי לסאונד אקלקטי יותר תוך שמירה על צליל הדת' מטאל המלודי של הלהקה. להקות דת' מטאל מלודיות רבות אחרות זכו במהירות להצלחה גם הן. What Is Melodic Death Metal?, LiveAbout (באנגלית) Natalie J. Purcell, Death Metal Music: The Passion and Politics of a Subculture, McFarland, 2015-09-17, ISBN 978-0-7864-8406-5. (באנגלית)